
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 6P/71/2025 3825205659 23. 01. 2026 JUDr. Miriam Kohútová, PhD. ECLI:SK:OSPD:2026:3825205659.2
ROZSUDOK V MENE SLOVENSKEJ REPUBLIKY Okresný súd Prievidza, sudkyňou JUDr. Miriam Kohútovou, PhD., vo veci starostlivosti súdu o maloleté dieťa: A. B., nar. XX.XX.XXXX, dieťa bytom u matky, v konaní zastúpené kolíznym opatrovníkom Úradom práce, sociálnych vecí a rodiny Prievidza, dieťa rodičov: matka C. B., nar. XX.XX.XXXX, bytom A. XXX, D. a otec E. B., nar. XX.XX.XXXX, bytom F. XXX/XXX, G., zast. JUDr. Roman Henčel, advokát so sídlom Švéniho 8, Prievidza, v konaní o zmene rozhodnutia, takto rozhodol: I. Súd s c h v a ľ u j e uzavretú rodičovskú dohodu v nasledovnom znení: II. Maloleté dieťa A. B., nar. XX.XX.XXXX s a z v e r u j e do osobnej starostlivosti otca, ktorý ju bude zastupovať v bežných veciach a spravovať jej majetok v bežných veciach. III. Matka maloletého dieťaťa C. B., nar. XX.XX.XXXX, s a z a v ä z u j e platiť výživné na maloleté dieťa v sume 100,- eur mesačne, s účinnosťou od právoplatnosti tohto rozhodnutia, k rukám otca maloletého dieťaťa, najneskôr do 20. dňa v mesiaci vopred. IV. Týmto sa m e n í rozsudok Okresného súdu Prievidza sp.zn. 7P/15/2020-60 zo dňa 09.06.2020, právoplatný dňa 07.07.2020 v časti úpravy práv a povinností k maloletej A.. V. Žiaden z účastníkov n e m á nárok na náhradu trov konania. odôvodnenie: Podľa § 221 písm. a) CSP písomné vyhotovenie rozsudku neobsahuje odôvodnenie, keďže všetky strany sa po vyhlásení rozsudku na pojednávaní vzdali odvolania. Poučenie: Proti tomuto rozhodnutiu odvolanie nie je prípustné, pretože sa účastníci konania práva podať odvolanie výslovne vzdali po vyhlásení rozhodnutia (§ 368 CSP). Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. CMP.

